ai4bharat/Pralekha huggingface dataset:
প্রতিরক্ষামন্ত্রক
ভারত ও দক্ষিণ কোরিয়ার প্রতিরক্ষা মন্ত্রীর মধ্যে টেলিফোনে বার্তালাপ
নয়াদিল্লী, ১০ জুলাই, ২০২০
ভারতের প্রতিরক্ষা মন্ত্রী শ্রী রাজনাথ সিং আজ টেলিফোনে দক্ষিণ কোরিয়ার জাতীয় প্রতিরক্ষা মন্ত্রী শ্রী মিঃ জিয়ং কিয়ং ডু-এর সঙ্গে টেলিফোনে কথা বলেছেন।
দুই দেশের প্রতিরক্ষা মন্ত্রী কোভিড-১৯ মহামারী পরিস্থিতি নিয়ে আলোচনা করেছেন। শ্রী রাজনাথ সিং কোভিড-১৯এর বিরুদ্ধে আন্তর্জাতিক প্রয়াসে ভারতের অবদান সম্পর্কে মিঃ জিয়ং কিয়ং ডু-কে অবহিত করেন এবং মহামারী বিরোধী বিশ্বব্যাপি লড়াইয়ে পারস্পরিক সহযোগিতার বিষয়গুলি নিয়ে আলোচনা করেন। এই মহামারীর ফলে সৃষ্ট জটিল সমস্যাগুলি মোকাবিলায় উভয় দেশের মন্ত্রী একসঙ্গে কাজ করতে সহমত হয়েছেন।
টেলিফোনে বার্তালাপের সময় উভয় মন্ত্রী বিভিন্ন দ্বিপাক্ষিক প্রতিরক্ষা সহযোগিতা অগ্রগতির বিষয়ে পর্যালোচনা করেন এবং উভয় দেশের সশস্ত্র বাহিনীগুলির মধ্যে পারস্পরিক প্রতিরক্ষা সমন্বয় ব্যবস্থাপনা উন্নত করার প্রতিশ্রুতি দেন। উভয় দেশের মধ্যে প্রতিরক্ষা শিল্প এবং প্রতিরক্ষা প্রযুক্তি সহযোগিতার ক্ষেত্রে চুক্তিগুলি এগিয়ে নিয়ে যাওয়ার বিষয়ে সম্মত হয়েছেন তাঁরা।
টেলিফোনে কথোপকথনের সময় উভয় দেশের প্রতিরক্ষা মন্ত্রী সুরক্ষার স্বার্থে আঞ্চলিক উন্নয়নের উপর নিজেদের দৃষ্টিভঙ্গি প্রকাশ করেন।
(CG/SS/NS
যুবওক্রীড়াবিষয়কমন্ত্রক
জাতীয় ক্রীড়া দিবস উপলক্ষে প্রধানমন্ত্রীর অনুপ্রেরণায় ২৫টিরও বেশি শহরে ‘মিট দ্য চ্যাম্পিয়ন’ কর্মসূচী উদযাপন
নয়াদিল্লি, ২৮ অগাস্ট, ২০২২
জাতীয় ক্রীড়া দিবস উপলক্ষে ২৯ অগাস্ট দেশ জুড়ে ২৬টি স্কুলে ‘মিট দ্য চ্যাম্পিয়ন’ কর্মসূচী পালিত হবে। কিংবদন্তী হকি খেলোয়াড় মেজর ধ্যানচাঁদের জন্মবার্ষিকী উপলক্ষে প্রতি বছর দিনটি জাতীয় ক্রীড়া দিবস হিসাবে উদযাপিত হয়।
কেন্দ্রীয় ক্রীড়া ও যুব বিষয়ক মন্ত্রকের উদ্যোগে এই উপলক্ষে আয়োজিত অনুষ্ঠানে বিভিন্ন বিদ্যালয়ের ছাত্রছাত্রীরা কমনওয়েলথ ক্রীড়া প্রতিযোগিতা ও বিশ্ব চ্যাম্পিয়নশিপের স্বর্ণ পদক জয়ী নিখাত জারিন, প্যারালিম্পিক্স ও কমনওয়েলথ্ – এ পদক জয়ী ভাবিনা প্যাটেল, টোকিও অলিম্পিক্স ও কমনওয়েলথ ক্রীড়া প্রতিযোগিতায় পদক জয়ী মনপ্রীত সিং সহ বিশিষ্ট ক্রীড়া ব্যক্তিত্বদের সঙ্গে মতবিনিময়ের সুযোগ লাভ করবে। অলিম্পিক্সে স্বর্ণ পদক জয়ী নীরজ চোপরা গত বছর ডিসেম্বরে ‘মিট দ্য চ্যাম্পিয়ন’ কর্মসূচীর সূচনা করেন। এই কর্মসূচীর আওতায় বিভিন্ন স্কুলে ক্রীড়া ক্ষেত্রে সফল ব্যক্তিত্বরা তাঁদের অভিজ্ঞতা, অভিজ্ঞতা থেকে প্রাপ্ত শিক্ষা এবং অন্যান্য নানা পরামর্শ ছাত্রছাত্রীদের দিয়ে থাকেন।
স্পোর্টস্ অথরিটি অফ ইন্ডিয়া  ফিট ইন্ডিয়া কর্মসূচীর আওতায় একগুচ্ছ অনুষ্ঠানের পরিকল্পনা করেছে। সকলে যাতে শারীরিকভাবে ফিট থাকেন, সেই দিকটি বিবেচনা করেই এই উদ্যোগ। জাতীয় ক্রীড়া দিবসে সন্ধ্যায় কেন্দ্রীয় ক্রীড়া ও যুব বিষয়ক মন্ত্রী শ্রী অনুরাগ ঠাকুর, কেন্দ্রীয় শিক্ষা মন্ত্রী শ্রী ধর্মেন্দ্র প্রধান, কেন্দ্রীয় ক্রীড়া ও যুব বিষয়ক প্রতিমন্ত্রী শ্রী নিশীথ প্রামাণিক ভার্চ্যুয়ালভাবে আয়োজিত এক অনুষ্ঠানে ক্রীড়া ও শারীরিক সক্ষমতা ক্ষেত্রের কয়েকজন বিশিষ্ট ব্যক্তিত্বের সঙ্গে মতবিনিময় করেন।
PG/CB/SB
(Visitor Counter : 84
আইনওবিচারমন্ত্রক
বিচারপতি শ্রী পুলিগোরু ভেঙ্কটা সঞ্জয় কুমার'কে মণিপুর হাইকোর্টের প্রধান বিচারপতি হিসেবে নিযুক্ত করেছেন রাষ্ট্রপতি
নতুন দিল্লি, ১৩ ফেব্রুয়ারি, ২০২১
ভারতীয় সংবিধানের ২১৭ অনুচ্ছেদের ধারা  দ্বারা প্রদত্ত ক্ষমতা ব্যবহার করে রাষ্ট্রপতি পাঞ্জাব ও হরিয়ানা হাইকোর্টের বিচারপতি শ্রী পুলিগোরু ভেঙ্কটা সঞ্জয় কুমার'কে মণিপুর হাইকোর্টের প্রধান বিচারপতি হিসেবে নিযুক্ত করেছেন। গতকাল এ সংক্রান্ত একটি বিজ্ঞপ্তি জারি করে ন্যায়- বিচার মন্ত্রকের অন্তর্গত বিচার বিভাগ । বিচারপতি শ্রী পুলিগোরু ভেঙ্কটা সঞ্জয় কুমার ১৯৮৮ সালের ২৫ আগস্ট আইনজীবী হিসাবে নাম নথিভুক্ত করেন এবং অন্ধ্র প্রদেশ হাইকোর্টে দেওয়ানী, সাংবিধানিক ও পরিষেবা সম্পর্কিত বিষয়ে আইনজীবী হিসেবে অভিজ্ঞতা অর্জন করেন। তিনি আট আগস্ট ২০০৮ এ অন্ধ্রপ্রদেশ হাইকোর্টের অতিরিক্ত বিচারক এবং ২০১০ সালে ২০ জানুয়ারী স্থায়ী বিচারক হিসাবে নিযুক্ত হন। ২০১৪ সালের ১৪ অক্টোবর তাঁকে পাঞ্জাব ও হরিয়ানা হাইকোর্টে বিচারপতি হিসেবে নিযুক্ত করা হয়।
প্রধানমন্ত্রীরদপ্তর
তেলেগু ভাষা দিবস উপলক্ষে প্রধানমন্ত্রীর শুভেচ্ছা
নয়াদিল্লি, ২৯ অগাস্ট, ২০২০
প্রধানমন্ত্রী শ্রী নরেন্দ্র মোদী তেলেগু ভাষা দিবস উপলক্ষে জনসাধারণকে শুভেচ্ছা জানিয়েছেন। এক ট্যুইট বার্তায় প্রধানমন্ত্রী বলেছেন, “তেলেগু ভাষা দিবসে সবাইকে শুভেচ্ছা জানাই। আজ আমরা সেইসব মানুষদের ধন্যবাদ জানাই, যাঁরা বিশেষত যুবসম্প্রদায়ের মধ্যে এই ভাষাকে জনপ্রিয় করেছেন। আমি মহান গিরুগু ভেঙ্কটা রামমূর্তিকে আমার শ্রদ্ধা জানাই। যাঁর চিন্তা, লেখনী এবং সমাজ সংস্কারের উদ্যোগ౼ প্রজন্মের পর প্রজন্ম ধরে প্রভাব বিস্তার করেছে।
(CG/CB/SB
প্রধানমন্ত্রীরদপ্তর
দেশবাসীকে ইস্টারের শুভেচ্ছা জানিয়েছেন প্রধানমন্ত্রী
নয়াদিল্লি, ২১ এপ্রিল,, ২০১৯
দেশবাসীকে ইস্টারের শুভেচ্ছা জানিয়েছেন প্রধানমন্ত্রী শ্রী নরেন্দ্র মোদী।
শুভেচ্ছা বার্তায় প্রধানমন্ত্রী বলেছেন “প্রভু যীশুর পবিত্র ভাবনা সকলকে অনুপ্রেরণা জোগায়। প্রভু যীশু সবসময় সমাজ থেকে অশুভ দূর করে এবং দরিদ্র, নিপীড়িত মানুষদের প্রতি দয়াশীল হতে শিখিয়েছেন। বিশেষ এই দিনটি সেই শান্তি ও একতা জোরদার করুক।”
CG/SS/NS
(Visitor Counter : 79
মানবসম্পদবিকাশমন্ত্রক
প্রধানমন্ত্রী ইনোভেটিভ লার্নিং প্রোগ্রাম – ধ্রুব কর্মসূচিতে মনোনীত মেধাবী ছাত্রছাত্রীদের সম্বর্ধনা দিলেন উপ-রাষ্ট্রপতি
নয়াদিল্লি, ২৩ অক্টোবর, ২০১৯
উপ-রাষ্ট্রপতি শ্রী এম ভেঙ্কাইয়া নাইডু বুধবার নতুন দিল্লিতে এক অনুষ্ঠানে ‘প্রধানমন্ত্রী ইনোভেটিভ লার্নিং প্রোগ্রাম – ধ্রুব’ কর্মসূচিতে মনোনীত মেধাবী ছাত্রছাত্রীদের সম্বর্ধনা দেন। এই কর্মসূচির আওতায় মনোনীত ৬০ জন ছাত্রছাত্রীকে শংসাপত্রও দেওয়া হয়।
অনুষ্ঠানে উপ-রাষ্ট্রপতি বলেন, মানবসম্পদ উন্নয়ন মন্ত্রকের এক অভিনব উদ্যোগ ‘ধ্রুব’। এই কর্মসূচি মেধাবী ছাত্রছাত্রীদের কাছে তাদের মেধার নিদর্শন রাখা এবং নির্বাচিত ক্ষেত্রগুলিতে নিজেদের অসাধারণ দক্ষতার প্রমাণ রাখার ক্ষেত্রে এক গুরুত্বপূর্ণ মঞ্চ হিসেবে কাজ করবে। যে সকল ছাত্রছাত্রীরা ‘ধ্রুব’ কর্মসূচি সাফল্যের সঙ্গে শেষ করেছে, তাদের বিভিন্ন ক্ষেত্রে অসাধারণ অভিজ্ঞতা সঞ্চয় হয়েছে। শ্রী নাইডু বলেন, “আমি ‘ধ্রুব’ কর্মসূচিতে সাফল্যের সঙ্গে উত্তীর্ণ হওয়ার জন্য প্রত্যেক ছাত্রছাত্রীকে অভিনন্দন জানাই।”
এই উপলক্ষে কেন্দ্রীয় মানবসম্পদ উন্নয়ন মন্ত্রী শ্রী রমেশ পোখরিয়াল ‘নিশাঙ্ক’ বলেন, দেশের ছাত্রছাত্রীদের মধ্যে প্রভূত সম্ভাবনা রয়েছে। ‘প্রধানমন্ত্রী ইনোভেটিভ লার্নিং প্রোগ্রাম’-এর উদ্দেশ্যই হল ছাত্রছাত্রীদের সম্ভাবনাগুলিকে বাস্তবায়িত করতে সাহায্য করা। এই কর্মসূচি ‘এক ভারত শ্রেষ্ঠ ভারত’-এর মন্ত্রের প্রকৃত প্রতিফলন। সাফল্যের সঙ্গে এই কর্মসূচিতে উত্তীর্ণ ছাত্রছাত্রীরা দেশের বাকি ৩৩ কোটি ছাত্রছাত্রীর কাছে প্রেরণা হয়ে উঠবে বলেও তিনি অভিমত প্রকাশ করেন। ‘ধ্রুব’ কর্মসূচির প্রথম ব্যাচে ৬০ জন ছাত্রছাত্রীর মধ্যে ৩০ জন বিজ্ঞান চর্চা এবং বাকি ৩০ জন বিভিন্ন ধরনের শিল্পকলায় অসাধারণ নৈপুণ্যের নিদর্শন রেখেছে।
CG/BD/DM
(Visitor Counter : 51
প্রতিরক্ষামন্ত্রক
সীমান্ত সড়ক সংগঠন 
নয়াদিল্লী, ২৪ মার্চ, ২০২১
সরকার সীমান্ত সড়ক সংগঠনের মাধ্যমে দেশের বিভিন্ন রাজ্য ও কেন্দ্রশাসিত অঞ্চলে কিছু রাস্তা রক্ষণাবেক্ষণ করে থাকে। ২০১৮-১৯ এবং ২০১৯-২০ অর্থবর্ষে এরজন্য যথাক্রমে ৬২৪ কোটি ১৮ লক্ষ টাকা এবং ৭৩৯ কোটি ৮০ লক্ষ টাকা বরাদ্দ করা হয়েছে।
রক্ষণাবেক্ষণের ক্ষেত্রে সীমান্ত সড়ক সংগঠনকে সম্পত্তির রক্ষা এবং যান চলাচলের ক্ষেত্রে বিভিন্ন সুরক্ষাবিধি নিশ্চিত করতে হয়। নিয়মিত রক্ষণাবেক্ষণের জন্য রাস্তার খানাখন্দ মেরামত, জল নিকাশী ব্যবস্থাপনার রক্ষণাবেক্ষণ, রাস্তার সঙ্গে সংশ্লিষ্ট বিভিন্ন পাঁচিল রক্ষণাবেক্ষণ করতে হয়। অনেক সময় বিশেষভাবে কিছু জিনিসেরও রক্ষণাবেক্ষণ করতে হয়। রাস্তার মধ্যে দিয়ে যাওয়া কোনো পয়ঃনিষ্কাশী ব্যবস্থার কারণে রাস্তায় ক্ষতি হয়ে মূলত এই ধরণের রক্ষণাবেক্ষণ করা হয়। প্রাকৃতিক বিপর্যয়ের ফলে রাস্তায় কোনো ক্ষতি হলে জনসাধারণের সম্পত্তির ক্ষতি আটকাতে আপৎকালীন মেরামতি করা হয়।
সংগঠন বর্তমানে দেশের বিভিন্ন প্রান্তে ২৭২টি সড়ক প্রকল্পের কাজ করছে। এর ফলে ১৪০৭১.৫৪ কিলোমিটার সড়ক তৈরি হবে। যার মধ্য দিয়ে দেশের যোগাযোগ ব্যবস্থায় উন্নতি হবে। পশ্চিমবঙ্গে এ ধরণের ৩টি প্রকল্পের কাজ চলছে। এর আওতায় ৬৪.২ কিলোমিটার সড়ক নির্মিত হচ্ছে। আন্দামানে আর একটি প্রকল্পে ২৩.৯৪ কিলোমিটার সড়ক নির্মাণের কাজ হচ্ছে।
প্রতিরক্ষা প্রতিমন্ত্রী শ্রী শ্রীপাদ নায়েক আজ লোকসভায় শ্রী নিহাল চাঁদের এক প্রশ্নের লিখিত জবাবে এই তথ্য জানিয়েছেন।
তথ্যওসম্প্রচারমন্ত্রক
গণমাধ্যমের স্বাধীনতার ব্যাপারে সরকার অঙ্গীকারবদ্ধ : শ্রী প্রকাশ জাভড়েকর
নয়াদিল্লি, ৩০ অগাস্ট, ২০১৯
কেন্দ্রীয় তথ্য ও সম্প্রচার মন্ত্রী শ্রী প্রকাশ জাভড়েকর বলেছেন, কর্মসম্পাদন, সংস্কার ও রূপান্তর – এই তিনটি স্তম্ভের ওপর ভিত্তি করেই নতুন ভারত গঠনের পরিকল্পনা গ্রহণ করা হয়েছে। শ্রী জাভড়েকর আজ কোচিতে মালয়ালা মনোরামা কোম্পানি আয়োজিত নিউজ কনক্লেভে ‘নতুন ভারত : সরকার ও গণমাধ্যম’ শীর্ষক বিষয়ে বক্তব্য রাখছিলেন। শ্রী জাভড়েকর বলেন, দুর্নীতিমুক্ত, সন্ত্রাসমুক্ত, জাতপাত ভেদাভেদমুক্ত, সাম্প্রদায়িকতাবাদ মুক্ত এবং দারিদ্র্যমুক্ত – এই লক্ষ্যগুলিকে সামনে রেখেই সরকার ‘নতুন ভারত’ গড়ার পরিকল্পনা করেছে। “আমাদের দেশ বিবিধতাপূর্ণ। ভারতের আত্মার মধ্যেই বিবিধতা প্রোথিত রয়েছে। ভারতীয় দর্শনের মূল ভিত্তিই হল বাঁচুন এবং বাঁচতে দিন” বলেও শ্রী জাভড়েকর অভিমত প্রকাশ করেন। সংবাদমাধ্যমের স্বাধীনতার ব্যাপারে সরকারের অপরিবর্তনীয় মনোভাবের কথা পুনরায় উল্লেখ করে মন্ত্রী বলেন, গণতন্ত্রের জন্য সংবাদমাধ্যমের স্বাধীনতা অত্যন্ত গুরুত্বপূর্ণ। কিন্তু সংবাদমাধ্যমগুলিকে এটি উপলব্ধি করতে হবে যে এক গণতান্ত্রিক নাগরিক সমাজে স্বাধীনতার অর্থ হল দায়িত্বজ্ঞানসম্পন্ন স্বাধীনতা। স্বাধীনতা দিয়ে দায়িত্বজ্ঞানসম্পন্ন স্বাধীনতাকে নিয়ন্ত্রণ করা যায় না। নিজস্ব পন্থা-পদ্ধতিকে কাজে লাগিয়েই স্বাধীনতা বিষয়টিকে নিয়ন্ত্রণ করতে হবে।
গণপ্রহারের ঘটনা সম্পর্কে শ্রী জাভড়েকর বলেন, দেশে এ ধরনের যে ঘটনাগুলি ঘটছে তার পিছনে রয়েছে সোশ্যাল মিডিয়া থেকে ছড়ানো বিভিন্ন গুজব। সোশ্যাল মিডিয়ায় উপযুক্ত কর্তৃপক্ষ বা স্বনিয়ন্ত্রণমূলক ব্যবস্থার অভাবের কারণেই গুজব ছড়াচ্ছে এবং দুর্ভাগ্যজনকভাবে গণপ্রহারের ঘটনা ঘটে চলেছে।
এক প্রশ্নের জবাবে শ্রী জাভড়েকর জানান, সরকার যাবতীয় সমালোচনাকেই স্বাগত জানায়। প্রকৃত অর্থে সমালোচনাগুলি সরকারকে আত্মউপলব্ধির সুযোগ করে দেয়। “আমরা প্রাতিষ্ঠানিক স্বাধীনতাতে বিশ্বাস রাখি কারণ প্রতিষ্ঠানই হল গণতন্ত্রের শক্তি” বলে মন্তব্য করে কাশ্মীরে সংবাদমাধ্যমের স্বাধীনতা প্রসঙ্গে শ্রী জাভড়েকর বলেন, একটা সময় ছিল যখন সেখানে যুক্তিসঙ্গত কিছু বিধিনিষেধ আরোপ করা হত। বর্তমানে প্রায় প্রত্যেকদিনই কিছু কিছু বিধিনিষেধ প্রত্যাহার করা হচ্ছে। “আমরা চাই এক সম্পূর্ণ স্বাভাবিক নতুন কাশ্মীর ও নতুন ভারত।” এর আগে প্রধানমন্ত্রী শ্রী নরেন্দ্র মোদী দিল্লি থেকে ভিডিও কনফারেন্সের মাধ্যমে কনক্লেভের উদ্বোধন করেন।
SSS/BD/DM
(Visitor Counter : 161
খনিমন্ত্রক
২০২১-২২ অর্থবর্ষের কেন্দ্রীয় বাজেটে তামার ছাঁটের ওপর আমদানি শুল্ক ৫ শতাংশ থেকে কমিয়ে ২.৫ শতাংশ করা হয়েছে
এর ফলে দেশে ধাতুর পুনর্ব্যবহার বাড়বে
নয়াদিল্লী, ৩ ফেব্রুয়ারি, ২০২১
২০২১-২২ অর্থবর্ষে কেন্দ্রীয় বাজেটে তামার পুর্নব্যবহারে উৎসাহ দেওয়ার জন্য তামার ছাঁটের ওপর আমদানি শুল্ক ৫ শতাংশ থেকে কমিয়ে ২.৫ শতাংশ করা হয়েছে। এর ফলে সামাজিক পরিবেশ ও আর্থিক ক্ষেত্রে সুবিধা হবে এবং কর্মসংস্থান তৈরি হবে।
ধাতুর পুর্নব্যবহারের ফলে সম্পদ দক্ষভাবে ব্যবহৃত হয়। এটি আর্থিকভাবে স্থিতিশীল, জ্বালানী সাশ্রয়ী ও পরিবেশ বান্ধব। যে ধাতু আজ উৎপাদিত হয় সেগুলি আগামীদিনে ছাঁটে পরিণত হয় এবং সম্পদ হিসেবে ব্যবহারের সুযোগ থাকে। তামার ছাঁটের ওপর আমদানি শুল্ক কমানোর ফলে দেশে মূল ধাতুর পুনর্ব্যবহারের সুযোগ বাড়ে।
তামার ছাঁট ব্যবহারের ফলে দেশীয় সংস্থাগুলি লাভবান হবে। এরফলে উদ্ভাবনের ক্ষমতা যেমন বৃদ্ধি পায়, রপ্তানী বাজারও তৈরি হয়। পুর্নব্যবহারযোগ্য ক্ষেত্রে নতুন নতুন শিল্প গড়ে ওঠে। আমদানির ওপর নির্ভরশীলতা কমলে দেশের ব্যবসা-বাণিজ্যে ভারসাম্য বজায় থাকে এবং আর্থিক স্থিতিশীলতা গড়ে ওঠে।
ভারতের খনিজ সমৃদ্ধ অঞ্চলগুলি গভীর অরণ্যে রয়েছে। এইসব এলাকায় উপজাতি সম্প্রদায়ের মানুষরা বসবাস করেন। খনিজ সম্পদ উত্তোলনের ফলে স্থানীয় সম্প্রদায়ের মানুষের জীবনযাত্রা প্রভাবিত হয়। ধাতুর পুর্নব্যবহারের মধ্য দিয়ে সামাজিক ক্ষেত্রে এই সমস্যা খানিকটা কমে।
খনিজ পদার্থ উত্তোলনের ফলে পরিবেশগত সমস্যা হয় এবং বাস্ততন্ত্রের ভারসাম্য নষ্ট হয়। ধাতুর পুর্নব্যবহারের ফলে এই সব সমস্যা থেকে নিষ্কৃতি পাওয়া যায় এবং দূষণের সমস্যাও কম হয়।
ধাতুর পুর্নব্যবহারের মধ্যে দিয়ে নতুন নতুন শিল্প গড়ে ওঠে। এর ফলে কর্মসংস্থানের সুযোগ তৈরি হয়। উদ্ভাবনের মধ্যে দিয়ে পুর্নব্যবহারের নানা প্রক্রিয়ায় দক্ষ কর্মীগোষ্ঠীর প্রয়োজন দেখা দেয়, যার মাধ্যমে রপ্তানী বাজার গড়ে ওঠে। বিদেশী সংস্থাগুলিও দেশে নতুন শিল্প সংস্থা গড়ে তুলতে আগ্রহী হয়। এর মধ্য দিয়ে দক্ষ ও অদক্ষ শ্রমের চাহিদা তৈরি হয়।
প্রধানমন্ত্রীরদপ্তর
জল জীবন মিশনকে শক্তিশালী করার অঙ্গীকার প্রধানমন্ত্রী পুনর্ব্যক্ত করেছেন
নয়াদিল্লি, ০৯ জুন, ২০২৩
প্রধানমন্ত্রী শ্রী নরেন্দ্র মোদী জল জীবন মিশনকে শক্তিশালী করার অঙ্গীকার পুনর্ব্যক্ত করেছেন। বিশুদ্ধ পানীয় জল জনস্বাস্থ্য ব্যবস্থাপনার ক্ষেত্রে অত্যন্ত গুরুত্বপূর্ণ বলে তাঁর অভিমত।
কেন্দ্রীয় জল শক্তি মন্ত্রী শ্রী গজেন্দ্র সিং শেখাওয়াত এক ট্যুইট বার্তায় জানিয়েছেন, বিশ্ব স্বাস্থ্য সংস্থার প্রতিবেদন অনুযায়ী ঘরে ঘরে নলবাহিত জল সংযোগ পৌঁছে দেওয়ার ফলে ৪ লক্ষ প্রাণ ডায়রিয়াজনিত অসুখের হাত থেকে রক্ষা পেয়েছে।
শ্রী শেখাওয়াতের ট্যুইট বার্তার প্রত্যুত্তরে প্রধানমন্ত্রী বলেছেন, “প্রত্যেক ভারতবাসী যাতে বিশুদ্ধ ও নিরাপদ জল পান, তা নিশ্চিত করতে জল জীবন মিশনের পরিকল্পনা করা হয়েছে, যা জনস্বাস্থ্য ব্যবস্থাপনার ক্ষেত্রে অত্যন্ত গুরুত্বপূর্ণ। আমরা এই প্রকল্পকে আরও শক্তিশালী করবো এবং আমাদের স্বাস্থ্য ব্যবস্থাকে উন্নত করবো”।
CG/CB/SB……
(
প্রতিরক্ষামন্ত্রক
ভারত ও মায়ানমারের নৌ-বাহিনীর মধ্যে অষ্টম পর্যায়ে যৌথ নজরদারি মহড়া
নয়াদিল্লি, ২১ মে, ২০১৯
মায়ানমার নৌ-বাহিনীর দুটি যুদ্ধ জাহাজ ইউএমএস কিঙ তাবিন শও তি  এবং ইউএমএস ইনলে সোমবার আন্দামান নিকোবর কমান্ডের পোর্ট ব্লেয়ারে এসে পৌঁছেছে। এই জাহাজ দুটি অষ্টম ভারত – মায়ানমার যৌথ নজরদারি অভিযানে অংশগ্রহণ করবে। গতকাল জাহাজ দুটি এসে পৌঁছনোর পর মায়ানমার প্রতিনিধিদলের প্রধান কমোডর হেতিন উইন আন্দামান নিকোবর কমান্ডের কমোডর আশুতোষ রিধোরকারের সঙ্গে সাক্ষাৎ করেন।
দুই দেশের নৌ-বাহিনীর মধ্যে এ ধরণের ‘করপ্যাট’ অভিযানের উদ্দেশ্য হ’ল – সন্ত্রাসবাদ, অবৈধ মৎস্য শিকার, মানব পাচার, পশু শিকার সহ উভয় দেশের স্বার্থের পরিপন্থী বেআইনি কাজকর্ম প্রতিরোধ ও নিয়ন্ত্রণ করা। ‘করপ্যাট’ মহড়া ২০১৩’র মার্চে শুরু হয়। এ ধরণের মহড়ার ফলে দু’দেশের নৌ-বাহিনীর মধ্যে পারস্পরিক বোঝাপড়া যেমন বৃদ্ধি পায়, তেমনই পেশাদারী দক্ষতার আদান-প্রদানও নিবিড় হয়।
ভারতীয় নৌ-বাহিনীর যুদ্ধ জাহাজ সারুর সঙ্গে মায়ানমারের যুদ্ধ জাহাজ দুটি দু’দেশের মধ্যে প্রায় ৭২৫ কিলোমিটার দীর্ঘ আন্তর্জাতিক জল সীমানা বরাবর নজরদারি মহড়ার কাজে সামিল হবে। এই মহড়া চলবে ২০ – ২৮শে মে পর্যন্ত।
CG/BD/SB
(Visitor Counter : 153
প্রধানমন্ত্রীরদপ্তর
প্রধানমন্ত্রী ৩১শে জানুয়ারি ‘প্রবুদ্ধ ভারত’ এর ১২৫তম বার্ষিকী উপলক্ষ্যে ভাষণ দেবেন
নয়াদিল্লী, ২৯ জানুয়ারি, ২০২১
প্রধানমন্ত্রী শ্রী নরেন্দ্র মোদী ৩১শে জানুয়ারি বিকেল ৩.১৫ মিনিটে রামকৃষ্ণ ভাবধারায় প্রচারিত মাসিক পত্রিকা ‘প্রবুদ্ধ ভারত’ -এর ১২৫তম বার্ষিকী উপলক্ষ্যে বক্তব্য রাখবেন। মায়াবতীর অদ্বৈত আশ্রম এই অনুষ্ঠানটি আয়োজন করেছে। স্বামী বিবেকানন্দ ১৮৯৬ সালে এই পত্রিকার সূচনা করেছিলেন।
‘প্রবুদ্ধ ভারত’ সম্পর্কেঃ-
‘প্রবুদ্ধ ভারত’ পত্রিকাটি ভারতের সনাতন আধ্যাত্মিক জ্ঞান প্রচারের জন্য একটি গুরুত্বপূর্ণ মাধ্যম। চেন্নাই থেকে এর প্রকাশনা শুরু হয়েছিল। ২ বছর পর এই পত্রিকার আলমোড়া থেকে প্রকাশ শুরু হয়। পরবর্তীতে ১৮৯৯ সালের এপ্রিল মাসে অদ্বৈত আশ্রম থেকে এই পত্রিকা প্রকাশ শুরু হয় এবং তখন থেকে নিরবচ্ছিন্নভাবে এটি প্রকাশিত হচ্ছে।
ভারতীয় সংস্কৃতি, আধ্যাত্মিকতা, দর্শন, ইতিহাস, মনস্তত্ত্ব, শিল্পকলা সহ সামাজিক নানা বিষয় নিয়ে মহান ব্যক্তিত্বরা তাঁদের সৃষ্টির সাক্ষর ‘প্রবুদ্ধ ভারত’-এর পাতায় রেখে গেছেন। এই পত্রিকায় বছরের পর বছর ধরে নেতাজী সুভাষ চন্দ্র বসু, বাল গঙ্গাধর তিলক, ভগিনী নিবেদিতা , শ্রী অরবিন্দ, প্রাক্তন রাষ্ট্রপতি সর্বপল্লি রাধাকৃষ্ণণ সহ বিশিষ্ট ব্যক্তিরা লিখেছেন।
অদ্বৈত আশ্রম, ‘প্রবুদ্ধ ভারত’-এর সব সংস্কারগুলি অনলাইনে পাওয়ার জন্য একটি ওয়েবসাইট তৈরি করছে।
সারওরসায়নমন্ত্রক
ওষুধ প্রস্তুতকারী এবং চিকিৎসা সরঞ্জাম শিল্পের থেকে পিএলআই প্রকল্পে প্রচুর ওষুধ এবং চিকিৎসার সরঞ্জাম তৈরির ক্ষেত্রে ইতিবাচক সাড়া পাওয়া গেছে, এই প্রকল্পে আবেদন জমা দেওয়ার শেষদিন ছিল ৩০শে নভেম্বর
প্রচুর ওষুধ প্রস্তুতের জন্য ২১৫টি এবং চিকিৎসা সংক্রান্ত সরঞ্জাম তৈরির জন্য ২৮টি আবেদনপত্র পিএলআই প্রকল্পে জমা পড়েছে
নয়াদিল্লি, ১ ডিসেম্বর, ২০২০
উৎপাদনের সঙ্গে উৎসাহ-ভিত্তিক প্রকল্প -এর জন্য ওষুধ প্রস্তুতকারী এবং চিকিৎসা সরঞ্জাম নির্মাণকারী শিল্পের থেকে প্রচুর ওষুধ ও চিকিৎসা সরঞ্জাম তৈরির ক্ষেত্রে যথেষ্ট ইতিবাচক সাড়া পাওয়া গেছে। ৮৩টি ওষুধ প্রস্তুতকারক সংস্থা এই প্রকল্পে ২১৫টি এবং ২৩টি চিকিৎসা সরঞ্জাম উৎপাদনকারী সংস্থা ২৮টি দরখাস্ত জমা দিয়েছে। ৩০শে নভেম্বর আবেদন জমা দেওয়ার শেষ দিন ছিল। দুটি প্রকল্পই আইএসসিআই লিমিটেড বাস্তবায়নের দায়িত্বে রয়েছে।
আজ থেকে এই আবেদনগুলিকে পরীক্ষা করার কাজ শুরু হয়েছে। প্রচুর ওষুধ প্রস্তুতের জন্য ১৩৬টি আবেদন এবং চিকিৎসা সরঞ্জাম তৈরির ক্ষেত্রে ২৮টি আবেদন এই প্রকল্পের জন্য অনুমোদিত হবে। ওষুধ প্রস্তুতের প্রস্তাবের ক্ষেত্রে ৯০ দিনের মধ্যে এবং চিকিৎসা সরঞ্জাম তৈরির ক্ষেত্রে ৬০ দিনের মধ্যে অনুমোদন দেওয়া হবে। তবে, সংশ্লিষ্ট সংস্থা এবং ফার্মাসিউটিক্যালস দপ্তর এই কাজ আগেই শেষ করার উদ্যোগ নিয়েছে।
ওষুধের চাহিদা, দেশে ওষুধ প্রস্তুত করার ক্ষেত্রে সাহায্য করার প্রয়োজনীয়তা বুঝে ভারতীয় ওষুধ নির্মাণ শিল্পের সুবিধার্থে এই প্রকল্প হাতে নেওয়া হয়েছে। দেশে উচ্চমানের, নতুন নতুন চিকিৎসা সরঞ্জাম তৈরিতে এই প্রকল্প সাহায্য করবে। এর ফলে, দেশে আয়ত্ত্বের মধ্যে চিকিৎসা পরিষেবা পাওয়া যাবে এবং আন্তর্জাতিক ক্ষেত্রে প্রয়োজনীয় রপ্তানি করা সম্ভব হবে।
সরকার ২০শে মার্চ এই প্রকল্পের অনুমোদন দিয়েছিল। ২৭শে জুলাই এর প্রাথমিক নীতি-নির্দেশিকা তৈরি করা হয় এবং দেশ জুড়ে এ বিষয়ে প্রয়োজনীয় মতামত চাওয়া হয়। ২৯শে অক্টোবর সংশোধিত নীতি-নির্দেশিকা প্রকাশ করা হয়েছে। ওষুধ প্রস্তুতকারী সংস্থা এবং চিকিৎসা সরঞ্জাম নির্মাণকারী সংস্থাগুলির কাছ থেকে এই প্রকল্পে উৎসাহব্যাঞ্জক সাড়া পাওয়া গেছে।
মানবসম্পদবিকাশমন্ত্রক
নতুন শিক্ষা নীতি – ২০২০ রূপায়ণ পর্যালোচনায় শিক্ষা মন্ত্রী
নয়াদিল্লি, ১৩ জানুয়ারি, ২০২১
কেন্দ্রীয় শিক্ষা মন্ত্রী শ্রী রমেশ পোখরিয়াল ‘নিশাঙ্ক’ মন্ত্রকের উচ্চ পদস্থ আধিকারিকদের সঙ্গে নতুন শিক্ষা নীতি – ২০২০’র রূপায়ণ নিয়ে পর্যালোচনা বৈঠক করেছেন।
বৈঠকে শিক্ষা মন্ত্রী বিদ্যালয় শিক্ষা ব্যবস্থা থেকে উচ্চ শিক্ষা ব্যবস্থায় ছাত্রছাত্রীদের সুষ্ঠু রূপান্তরণে প্রয়োজনীয় ব্যবস্থা নিতে উচ্চ শিক্ষা দপ্তর এবং বিদ্যালয় শিক্ষা দপ্তরের মধ্যে পারস্পরিক সমন্বয়ের জন্য একটি টাস্কফোর্স গঠনের প্রস্তাব দিয়েছেন। শ্রী নিশাঙ্ক আরও বলেছেন, এই শিক্ষা নীতির দ্রুত রূপায়ণ সুনিশ্চিত করতে উচ্চ শিক্ষা দপ্তরের সচিবের নেতৃত্বে একটি পর্যালোচনা কমিটি এবং রূপায়ণ কমিটি গড়ে তোলা হবে।
শ্রী পোখরিয়াল প্যাকেজ কালচার থেকে পেটেন্ট কালচারে দৃষ্টিভঙ্গী পাল্টে ফেলার প্রয়োজনীয়তার ওপর জোর দেন। নতুন জাতীয় শিক্ষা নীতি রূপায়ণে ন্যাশনাল এডুকেশন টেকনোলজি ফোরাম এবং ন্যাশনাল রিসার্চ ফাউন্ডেশনের গুরুত্বপূর্ণ ভূমিকা রয়েছে। কারণ, ২০২১-২২ এর মধ্যে জাতীয় স্তরের এই দুটি প্রতিষ্ঠান গড়ে তোলার পরিকল্পনা নেওয়া হয়েছে।
তিনি সংশ্লিষ্ট সবপক্ষের প্রতি আহ্বান জানিয়ে জাতীয় শিক্ষা নীতি রূপায়ণ ও সরকারের বর্তমান শিক্ষা নীতিগুলির মধ্যে সুসামঞ্জস্য গড়ে তোলার আহ্বান জানান। শিল্প সংস্থা ও শিক্ষা প্রতিষ্ঠানের মধ্যে আরও ভালো যোগসূত্র গড়ে তুলে শিক্ষা নীতিকে সার্বিকভাবে সফল করে তোলার ওপরও শিক্ষা মন্ত্রী গুরুত্ব দেন। উচ্চ শিক্ষা দপ্তরে নতুন জাতীয় শিক্ষা নীতি রূপায়ণে ১৮১টি ভিন্ন ভিন্ন ক্ষেত্রকে চিহ্নিত করা হয়েছে এবং সুনির্দিষ্ট সময়ের মধ্যে এই ১৮১টি ক্ষেত্রের অগ্রগতির ওপর নজরদারির জন্য ড্যাশ বোর্ডের ব্যবস্থা করা হয়েছে। নতুন জাতীয় শিক্ষা নীতির প্রতিটি স্তরের রূপায়ণ সম্পর্কে সংশ্লিষ্ট সকল পক্ষকে অবগত করার জন্য একটি মাসিক ও সাপ্তাহিক-ভিত্তিক ক্যালেন্ডার চালু করা হবে বলেও শিক্ষা মন্ত্রী জানান।
উপ-রাষ্ট্রপতিরসচিবালয়
উপ-রাষ্ট্রপতি ভারতীয় চলচ্চিত্রের জাতীয় সংগ্রহালয় পরিদর্শন করলেন
নয়াদিল্লি, ২৬ এপ্রিল, ২০১৯
ভারতের উপ-রাষ্ট্রপতি শ্রী এম ভেঙ্কাইয়া নাইডু মুম্বাইয়ে আজ ভারতীয় চলচ্চিত্র সংগ্রহালয় ঘুরে দেখেন। সংগ্রহালয় প্রসঙ্গে শ্রী নাইডু বলেছেন, এখানে জনপ্রিয় সিনেমা, চলচ্চিত্র অভিনেতাদের জীবন ও সঙ্গীত সম্পর্কে প্রদর্শিত বিষয়গুলি পরিদর্শকদের স্মৃতির অতলে নিয়ে যাবে।
অধিকাংশ ভারতীয়ের কাছেই চলচ্চিত্র অত্যন্ত প্রিয় ও আগ্রহের বিষয়। স্বাভাবিকভাবেই চলচ্চিত্র নামক মাধ্যমটি সামাজিক পরিবর্তনের গুরুত্বপূর্ণ হাতিয়ার হয়ে উঠতে পারে বলে উপ-রাষ্ট্রপতি অভিমত প্রকাশ করেন। তিনি আরও বলেন, চলচ্চিত্র অনুরাগীদের গুণমান বিশিষ্ট, নৈতিক ও শিক্ষামূলক ভাবধারার মাধ্যমে জ্ঞানালোকিত ও তথ্যাভিজ্ঞ করে তোলার প্রয়োজনীয়তা রয়েছে।
এক ফেসবুক পোস্টে শ্রী নাইডু চলচ্চিত্র সংগ্রহালয় ঘুরে দেখার পর তাঁর অভিজ্ঞতা বর্ণনা করেন। ফেসবুক লিঙ্কটি হল - https://m.facebook.com/story.php?story_fbid=442469006321018&id=167328870501701।
SSS/BD/DM
(Visitor Counter : 74
স্বরাষ্ট্র মন্ত্রক
কোভিড-১৯ সংক্রমণ মোকাবিলায় দেশ জুড়ে লক ডাউনের প্রেক্ষিতে কেন্দ্রীয় স্বরাষ্ট্র মন্ত্রক সংযোজিত নির্দেশিকা জারি করেছে
অতিরিক্ত একাধিক পণ্য ও পরিষেবা কে ছাড়ের তালিকায় অন্তর্ভুক্ত করা হয়েছে
নতুন দিল্লি, ২৯ মার্চ, ২০২০
দেশ জুড়ে করোনা ভাইরাস সংক্রমণের প্রেক্ষিতে, কেন্দ্রীয় স্বরাষ্ট্র মন্ত্রক, অতিরিক্ত একাধিক অত্যাবশ্যক পণ্য এবং পরিষেবাকে ছাড়ের তালিকায় অন্তর্ভুক্ত ও সংযোজন করে নতুন তালিকা প্রকাশ করেছে। এই সংযোজন তালিকা সমস্ত মন্ত্রক এবং দপ্তর কে ক্রমান্বয়ে জানানো হচ্ছে। 
২১ দিনের লক ডাউন কালে, এই দ্বিতীয় সংযোজন তালিকায়, বিপর্যয় মোকাবিলা আইন ২০০৫, অনুসারে একাধিক পণ্য ও পরিষেবা কে ছাড়ের তালিকায় অন্তর্ভুক্ত করার কথা উল্লেখ করা হয়েছে ।
(CG/PPM
প্রধানমন্ত্রীরদপ্তর
ইজ্রায়েলের প্রধানমন্ত্রীর বেঞ্জামিন নেতানিয়াহুর সঙ্গে প্রধানমন্ত্রীর কথা
নতুনদিল্লি, ১লা ফেব্রুয়ারি, ২০২১
প্রধানমন্ত্রী শ্রী নরেন্দ্র মোদী আজ টেলিফোনে ইজ্রায়েলের প্রধানমন্ত্রী বেঞ্জামিন নেতানিয়াহুর সঙ্গে টেলিফোনে কথা বলেছেন।
নতুনদিল্লিতে ইজ্রায়েলি দুতাবাসের কাছে ২৯শে জানুয়ারি জঙ্গি হানার ঘটনায় প্রধানমন্ত্রী কঠোর ভাষায় নিন্দা জানিয়েছেন। তিনি ইজ্রায়েলের প্রধানমন্ত্রীকে আশ্বস্ত করে বলেছেন, ইজ্রায়েলি কুটনীতিবিদ এবং দুতাবাস চত্বরের নিরাপত্তা ও সুরক্ষার বিষয়ে ভারত সর্বোচ্চ গুরুত্ব দিয়ে থাকে। অপরাধীদের খুঁজে বার করে শাস্তি দেবার জন্য ভারত সবরকমের চেষ্টা চালাবে। এই বিষয়ে ভারত ও ইজ্রায়েলের নিরাপত্তা সংস্থাগুলি নিবিড়ভাবে কাজ করায় উভয় নেতা সন্তোষ প্রকাশ করেছেন।
কোভিড-১৯ মহামারীর বিরুদ্ধে লড়াই-এ অগ্রগতির বিষয়ে দুই প্রধানমন্ত্রী পরস্পরকে নিজ নিজ দেশের বিষয়ে জানিয়েছেন। এই বিষয়ে আরো সহযোগিতার প্রশ্নে তাঁরা সব রকমের সম্ভাবনা নিয়েও আলোচনা করেছেন।
তথ্যওসম্প্রচারমন্ত্রক
পাকিস্তানের সুপরিকল্পিতভাবে বিভ্রান্তিমূলক তথ্য ছাড়ানোর অপচেষ্টা ব্যর্থ করে দিয়েছে ভারত
কেন্দ্রীয় তথ্য ও সম্প্রচার মন্ত্রক পাকিস্তান মদতপুষ্ট ভুয়ো সংবাদ প্রচারের নেটওয়ার্ক ব্লক করেছে
ভারত বিরোধী প্রচার ছড়ানোর প্রেক্ষিতে ২০টি ইউটিউব চ্যানেল এবং ২টি ওয়েবসাইট ব্লক
নয়াদিল্লি, ২১ ডিসেম্বর, ২০২১
গোয়েন্দা সংস্থা এবং তথ্য ও সম্প্রচার মন্ত্রকের নিবিড় সমন্বয়মূলক প্রয়াসের ফলে মন্ত্রক সোমবার ভারত বিরোধী প্রচার এবং ইন্টারনেটে ভুয়ো খবর সম্প্রচারের অভিযোগে ২০টি ইউটিউব চ্যানেল এবং ২টি ওয়েবসাইট বন্ধ করার নির্দেশ দিয়েছে। দুটি পৃথক নির্দেশে মন্ত্রক ইউটিউবে ২০টি চ্যানেল এবং ২টি ইন্টারনেট-ভিত্তিক নিউজ ওয়েবসাইট বন্ধ করে দেওয়ার জন্য টেলিযোগাযোগ দপ্তরের কাছে অনুরোধ জানিয়েছে।
এই চ্যানেল ও ওয়েবসাইটগুলি সুপরিকল্পিতভাবে বিভ্রান্তিমূলক তথ্য প্রচারের সঙ্গে যুক্ত, যেগুলি পাকিস্তান থেকে পরিচালিত হয়ে থাকে। এই চ্যানেল ও ওয়েবসাইটগুলি ভারতের সংবেদনশীল বিভিন্ন বিষয়ে ভুয়ো খবর ছড়ানোর কাজে যুক্ত ছিল। চ্যানেলগুলিতে কাশ্মীর, ভারতীয় সেনাবাহিনী, ভারতে সংখ্যালঘু সম্প্রদায়, রাম মন্দির, জেনারেল বিপিন রাওয়াত প্রভৃতি বিষয় সম্পর্কে পরিকল্পিতভাবে বিভ্রান্তিমূলক খবর প্রচারিত হয়েছে।
পাকিস্তান-ভিত্তিক নয়া পাকিস্তান গ্রুপ  ইউটিউবে তাদের বিভিন্ন চ্যানেলে ভারত বিরোধী অপপ্রচার চালানোর কাজ চালিয়েছে। এছাড়া, আরও কয়েকটি ইউটিউব চ্যানেলে ভারত বিরোধী বার্তা প্রচার করা হয়েছে, যাদের সঙ্গে এনপিজি-র কোনও সম্পর্ক নেই। অবশ্য, এই চ্যানেলগুলির সম্মিলিত গ্রাহক সংখ্যা ৩৫ লক্ষেরও বেশি। চ্যানেলগুলিতে সম্প্রচারিত বিভিন্ন ভিডিও ৫৫ কোটিরও বেশিবার দেখা হয়েছে। বিভিন্ন পাকিস্তানী নিউজ চ্যানেলের উপস্থাপক-উপস্থাপিকারা ইউটিউবে নয়া পাকিস্তানী গ্রুপের চ্যানেলগুলি পরিচালনা করেছে।
ইউটিউবে এই চ্যানেলগুলিতে কৃষক আন্দোলন, নাগরিকত্ব  আইন সম্পর্কিত প্রতিবাদমূলক অনুষ্ঠান পোস্ট করা হয়েছে। এমনকি, ভারত সরকারের বিরুদ্ধে সংখ্যালঘুদের বিক্ষুব্ধ করার চেষ্টাও চ্যানেলগুলির মাধ্যমে করা হয়েছে। ৫টি রাজ্যে আসন্ন নির্বাচনে গণতান্ত্রিক প্রক্রিয়াকে খাটো করে দেখানোর অপচেষ্টা এই ইউটিউব চ্যানেলগুলিতে করা হতে পারে বলেও আশঙ্কা প্রকাশ করা হয়েছে।
দেশে তথ্য ব্যবস্থার নিরাপত্তা নিশ্চিত করতে মন্ত্রক উদ্যোগী হয়েছে এবং সেই অনুসারে, ২০২১-এর তথ্য প্রযুক্তি  আইনের ১৬ নম্বর ধারার আওতায় প্রদত্ত আপৎকালীন অধিকার প্রয়োগ করেছে। মন্ত্রক এটাও পর্যবেক্ষণ করেছে যে, ইউটিউব চ্যানেলগুলিতে সম্প্রচারিত অধিকাংশ অনুষ্ঠানের বিষয় বস্তুই জাতীয় নিরাপত্তার দিক থেকে অত্যন্ত সংবেদনশীল এবং তথ্যগতভাবেও ত্রুটিপূর্ণ। এ ধরনের বিষয়বস্তু পরিকল্পিতভাবে পাকিস্তান থেকে পোস্ট করা হচ্ছে এবং নয়া পাকিস্তানী গ্রুপের মতো নেটওয়ার্কের মাধ্যম ভারত বিরোধী বিভ্রান্তিমূলক বার্তা প্রচার হচ্ছে। তাই, এ ধরনের ভারত বিরোধী অনুষ্ঠান সম্প্রচার বন্ধ করতে প্রয়োজনীয় ব্যবস্থা গ্রহণ জরুরি হয়ে ওঠে।
CG/BD/SB
(